text: өмірзақова әмина ерғожақызы (1919 жылы наурызда шығыс қазақстан облысы, абай ауданы, қараауыл ауылы 2006 жылы 26 қыркүйекте алматыда) кеңестік және қазақстандық кино және театр актрисасы. қазақ ксрнің халық артисі (1965), қазақ ксрнің мемлекеттік сыйлығының иегері (1967). қазақ кино және театр өнерінде өзіндік қолтаңбасын қалдырған дарынды артист. арғын тайпасының тобықты руынан шыққан. 1938 жылы ленинградтағы (қазіргі мемлекеттік сахна өнері техникумының (кейін ленинград театр, музыка және кинематография институты) қазақ студиясын бітірген. 1938 1940 жылдары шымкент облыстық драма театрының актрисасы 1940 1942 жылдары қазіргі қазақ мемлекеттік академия драма театрының труппасында 1942 1949 жылдары “қазақфильм” студиясында қызмет атқарды. 1949 жылдан қазақ балалар мен жасөспірімдер театрының (қазіргі қазақ мемлекетік академия жастар мен балалар театры) актрисасы болды. оның театр сахнасында тұңғыш ойнаған рөлі м.әуезовтің “түнгі сарын” спектакліндегі мөржан. бұдан басқа ойнаған басты рөлдері қатарында баян (ғ.мүсірепов “қозы көрпеш баян сұлу”), луиза (ф.шиллер “зұлымдық пен махаббат”), смеральдина (к.гольдони “екі мырзаға бір қызметкер”), шәуәли (м.ақынжанов “ыбырай алтынсарин”; бүкілодақтық балалар және жасөспірімдер театрлары фестивалінің дипломымен марапатталды, 1958), рәбиға (ш.хұсайыновтың осы аттас драмасында), кенжегүл (і.мұхамеджанов “өзіме де сол керек”), алтынай (ш.айтматов “алғашқы мұғалім”), гүлжамал (т.ахтанов “күшік күйеу”), қалампыр шешей (ш.уәлиханов “тағдыр”), глумова (а.н. островский “адам аласы ішінде”), т.б. бар. 1942 жылдан киноға түскен: ажар (“абай әні”, 1945), мұғалима (“қанатты сыйлық”, 1956), айша (“бір ауданда”, 1960), ана (“ана туралы аңыз”, 1963, қазақстан және орта азия кино өнері бойынша өткен байқаудың 1-сыйлығы, 1964; қазақ кср-і мемлекеттік сыйлығы, 1966), тана (“тақиялы періште”, 1968; алматы қаласында өткен қазақстан және орта азия 8-кино өнері байқауының сыйлығы, 1969), т.б. отан, еңбек қызыл ту ордендерімен және медальдармен марапатталған. әмина өмірзақова киноға 1938 жылы ленинград институтында студент болып жүрген кезден бастап түсе бастады. оның алғашқы түскен фильмдері "комсомольск", "амангелді", "алыптың әні", "ақ раушан". десе де оны танымал еткен алғашқы үлкен рөл 1945 жылғы "абай өлеңдері" фильміндегі ажардың рөлі. осы рөл арқылы ол қазақ элитасы қатарына кірді. 1945-1963 жылдар аралығында "жамбыл", "қыз жігіт", "қанатты сый", "әрі қалжың әрі шын" фильмдеріне түсіп, атақ–даңқ жинады. 1964 жылы анатолий карповтың "ана туралы жыр" фильмі экран бетіне шықты. бұл фильмде әмина ерғожаевна ұлының майданда қаза тапқаны жайлы есірткен, бірақ бар қайғыға төтеп берген ананың рөлін сомдады. кейіпкер оқу–жазу білмейді. майданда болып жатқанның барлығынан хабардар болідың жалғыз тәсілі осы болғандықтан, өз бетімен оқуды үйреніп алады да почтальон болып жұмыс үстейді. ол бірнеше рет басқа аналарға қайғылы хабар жеткізсе де, оларға сүйеу болып, көмек қолын созады. фильм көпшіліктің көңілінен шығып, қазкср мемлекеттік сыйлығын жеңіп алды, ал әмина өмірзақова 1964 жылғы жалпыкеңестік кинофестивальде "ең жақсы әйел рөлі" сыйлығын, к. байсейітова атындағы қазкср мемлекеттік сыйлығын жеңіп алды. "ана туралы жырдан" соң 1968 жылға дейін "ең тілалғыш", "мың шақырым саяхат" картиналарында басты да, екінші реттік рөлдерді сомдап жүрді. сондай–ақ, "алдар–көсе" бейнефильмінде эпизодтық рөлде ойнады. 1968 жылы шәкен аймановтың "тақиялы періште" комедиялық фильмі жарық көрді. бұнда әмина ерғожаевна тана атты ананың бейнесін сомдады. бүкіл фильм бойы ол өзінің тайлақ атты ұлына қалыңдық іздеумен болады. бұл рөлдің қызығы, актрисса едәуір жас болса да, өзінен бірнеше есе үлкен кейіпкерді ойнады. сондай–ақ, өзге рөлдерінен кейіпкерді сомдауы. картина бүкіл кеңес одағындағы көрсетілді. соның арқасында оны бүкіл ел таныды. "тақиялы періштеден" соң оншақты фильмдерде түсті. соның ішіндегі ең ерекшесі "мама роза" картинасы. бұл фильмде ол қара нәсілді баланың өгей анасы бейнесін сомдады. актриссаның кейіпкері шейіттей баланың тәрбиесін қолына ойда жоқта алған, жасы келген адам. ойнаған рөлі үшін "шоқжұлдыз" лауреаты атанды. бүкіл карьерасында әмина өмірзақова көп рөлде ойнады. десе де, "ана туралы жыр", "тақиялы періште", "жұлдызыңды сақта", "мама роза" картиналарында ойнаған ана рөлдері нағыз қазақ анасының бейнесін айқын көрсетті. 1996 жылы ұлының бастама фильмі "аминада" өз–өзін сомдады. *1938 амангелді эпизод *1938 комсомольск эпизод *1942 алыптың әні эпизод *1943 ақ раушан эпизод *1945 абай әндері ажар *1952 жамбыл эпизод *1955 қыз-жігіт эпизод *1956 қанатты сый мұғалім *1960 бір ауданда айша *1963 әрі қалжың, әрі шын жас жұбайлардың біреуі *1963 ана туралы аңыз ана *1964 алдар көсе эпизод *1965 ең тілалғыш күлсін *1966 ата-бабалар жері эпизод *1966 менің арманым сапардың анасы *1968 тақиялы періште тана *1968 мың шақырымдық жол сарларбектің анасы *1968 әркімнің өз жолы бар бұрұлша *1969 найзатас бөктерінде эпизод *1970 шыжыған күннің астында айша *1971 ыстықкөлдің қызғалдақтары кемпір *1972 арман асуы тайырдың анасы *1972 үлкен өзгеріс эпизод *1972 ең әдемі қайықтар туар *1973 гулька эпизод *1974 бәйшешектер бадиға осланқызы *1974 бұлақ эпизод *1975 гауһартас тастанның анасы *1977 тұз бен нан бәйбіше *1978 қара таулардың қазынасы марзияның анасы *1978 раушан эпизод *1979 нанның дәмі қарт шаруа әйел *1980 ебелек жамиля *1981 қыршың өмір, қиылған сүю эпизод *1982 ақ бақсы еккі *1982 өрнек ана *1984 тоғызыншы ұлдан сақтан еркенже әже *1986 пантераның үш қарғуы әсияның әжесі *1991 роза ана роза ана *1996 әмина камео *1996 шанхай әмина 1958 жылы қазақ кср еңбек сіңірген артисі 1965 жылы қазақ кср халық артисі 1967 жылы қазақ кср мемлекеттік сыйлығының иегері ксро-ның жоғарғы марапаты "еңбек қызыл ту" ордені ксро-ның "ерен еңбегі үшін" (медаль «за трудовое отличие») медалінің иегері. ксро-ның "еңбек ардагері" медалімен марапатталған. 1999 жылы тәуелсіз қазақстан республикасының ең жоғарғы мемлекеттік марапаты отан орденімен марапатталды. 2001 жылы қазақстанның тәуелсіз "платинды тарлан" сыйлығының иегері атанды. 2004 жылы "ұлы отан соғысына 60 жыл" мерекелік медалімен марапатталған.